b'\n_START_ARTICLE_\nAimo Salminen\n_START_PARAGRAPH_\nAimo Lauri Antero Salminen (s. 14. syyskuuta 1929 Hyvink\xc3\xa4\xc3\xa4) on suomalainen l\xc3\xa4\xc3\xa4k\xc3\xa4ri ja professori emeritus._NEWLINE_Salmisen vanhemmat olivat Lauri Salminen ja Aili Ihanelma Eskola ja h\xc3\xa4nen puolisonsa vuodesta 1951 on opettaja Vuokko Sinikka Nokkala. Salminen p\xc3\xa4\xc3\xa4si ylioppilaaksi Hyvink\xc3\xa4\xc3\xa4n yhteiskoulusta 1948 ja valmistui l\xc3\xa4\xc3\xa4ketieteen lisensiaatiksi 1957, jolloin h\xc3\xa4n my\xc3\xb6s v\xc3\xa4itteli l\xc3\xa4\xc3\xa4ketieteen ja kirurgian tohtoriksi. Salminen tuli Oulun yliopiston mikrobiologian professoriksi vuonna 1965, h\xc3\xa4n on tutkinut muun muassa j\xc3\xa4nisruttoa, leptospiroosia ja togaviruksia. Helsingin yliopistossa virusopin dosentti Salminen oli 1961\xe2\x80\x931966.'